Sapa este un strat compus din mortar (in mod obisnuit nisip, pietris, apa si ciment) care se toarna peste o suprafata din structura unei constructii - de obicei placa de beton -, cu rolul de a o egaliza sau de a o aduce la un anumit nivel.
Sapa poate fi aderenta, turnata direct pe stratul de suport, sau flotanta, atunci cand est turnata pe un strat izolant.
Unele sape pot fi finale, altele pot fi folosite ca suport pentru pardoseala. In cazul unei locuinte, de exemplu, pe sapa pot fi montate gresia, parchetul sau linoleumul.
Motivul principal pentru care este necesara turnarea sapei este faptul ca betonul din care este realizata placa de suport nu e renumit pentru rezistenta la umiditate si nici ca bariera termica sau fonica potrivita.
Mai mult, betonul se stabilizeaza dupa o perioada indelungata, intre 3 si 5 ani, timp in care poate suferi modificari importante de structura.
In functie de mediu, acestea sunt dilatarea (intr-un mediu umed) sau contractia (intr-un mediu uscat).